
Parlamentul  României

Camera  Deputaţilor
Comisia pentru sănătate şi familie
          Nr. 28/ 05 /1 februarie 2011                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de Lege pentru modificarea art.451 din  Legea nr.95/2006 privind reforma în domeniul sănătăţii (PLx 615/2010). Proiectul de lege a fost adoptat de Senat în condiţiile articolului 75 alineatul (2) teza a III-a din Constituţia României, republicată,  şi  trimis Comisiei pentru sănătate şi familie cu adresa  nr.PLx 615 din 9 noiembrie 2010, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 364/6.04.2010, punctul de vedere al Guvernului nr.1592/DPSG din 21.06.2010, avizul Comisiei juridice, de disciplină şi imunităţi nr. Plx 615/2010 din 16 noiembrie 2010 şi punctul de vedere al Ministerului Sănătăţii nr.6514 din 31.01.2011. 
În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
          Nr.28/ 05 / 1 februarie 2011        
R A P O R T
asupra proiectului de Lege pentru modificarea art.451 din  Legea nr.95/2006 privind reforma în domeniul sănătăţii (PLx 615/2010)

 1. Cu adresa nr. Plx 615 din 9 noiembrie 2010 Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea proiectului de Lege pentru modificarea art.451 din  Legea nr.95/2006 privind reforma în domeniul sănătăţii (PLx 615/2010), adoptat de Senat în condiţiile articolului 75 alineatul (2) teza a III-a din Constituţia României, republicată, în calitate de primă Cameră sesizată, Camera Deputaţilor fiind Cameră decizională. 

La întocmirea raportului, comisia a avut în vedere avizul Consiliului Legislativ nr. 364/6.04.2010, punctul de vedere al Guvernului nr.1592/DPSG din 21.06.2010, avizul Comisiei juridice, de disciplină şi imunităţi nr. Plx 615/2010 din 16 noiembrie 2010 şi punctul de vedere al Ministerului Sănătăţii nr.6514 din 31.01.2011. 

  2. În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată. Prin proiectul de lege se intenţionează completarea Legii nr.95/2006 în sensul reglementării posibilităţii persoanei care a declanşat acţiunea disciplinară a medicului de a contesta în instanţa de contencios administrativ decizia Comisiei superioare  de disciplină din cadrul Colegiului Medicilor din România. 

3. Comisia pentru sănătate şi familie a dezbătut proiectul de lege menţionat în şedinţele din 26, 27, 28 şi 31 ianuarie 2011. La şedinţa comisiei au participat 16 deputaţi din cei 17 membri ai comisiei. Raportul comisiei a fost adoptat cu unanimitate de voturi.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea  proiectului de Lege pentru modificarea art.451 din  Legea nr.95/2006 privind reforma în domeniul sănătăţii  (PLx 615/2010), pentru următoarele argumente :
- Legea nr.95/2006 prin articolul 442 garantează liberul acces la justiţie prin instituirea răspunderii penale, contraveţionale sau civile alături de răspunderea disciplinară;

- Curtea Constituţională prin Decizia 871/2008 publicată în Monitorul Oficial nr.580 din 1 august 2008 statuează că actuala formă a articolului 451 din Legea nr.95/2006 este constituţională şi nu încalcă în nici un fel liberul acces la justiţie al persoanelor.
PREŞEDINTE,

RODICA NASSAR
Întocmit,

Consilier Danciu Florin

